cyanic-selkie/wikianc huggingface dataset:
Toppserien 2009
Lagene og deres egne ambisjoner
(Kilde: |NFFs Fotballbok 2009) Det er verd å merke seg at de fire lagene som satset på gull i Norgesmesterskapet alle kom til semifinalen.
Forhåndstips
Rekkefølgen er preget av når de først dukket opp. For gamblingnettstedene vil rekkefølgen variere fram til sesongstart. Siste oppdatering av oddsene er 8. april. Dagsavisen, Aftenposten, Dagbladet og Tips leverte sine tips omtrent samtidig, mellom 7. og 8. april. Fotballmagasinet ble ferdig med sine tips søndag 1. påskedag.
1 = Disse lagene er rangert likt, og plassert alfabetisk.
Det er verd å merke seg at Betsafe hadde den eneste tippingen som fikk riktig vinner. De fikk også de fem første plassene riktig. Dagbladet og Aftenposten var de eneste som fikk de fem siste plassene riktig. Ingen tippet både 6.- og 7.-plass riktig, og bare ett tips fikk hver av plassene riktig (hhv. Fotballmagasinet og TV2). Dersom man rangerer tippingen etter antall feil (med 1 minuspoeng per feil uansett retning), gir det denne tabellen, med antall riktige plasser i parentes:
Her regnes tabellen før Fløya ble trukket fire poeng.
Arenaer
Hjemmebaner for 2009-sesongen (disse hjemmebanene er høyst usikre, og kan bli byttet ut dersom det blir bekreftet – plassene indikerer sitteplasser, ikke maksplass):
Dommere
Det ble tilsammen brukt 27 dommere i Toppserien 2009. Av disse var tre ikke-norske, to fra Finland og en fra Sverige. De tre dømte en kamp hver. I tillegg dømte 12 andre dommere én kamp i Toppserien. Særlig i den 14., 15., 16. og 18. serierunde var det flere dommere som dømte sin eneste kamp. Fullstendig liste her:
Toppscorer
Røa ILs Lene Mykjåland ble Toppseriens toppscorer 2009 med 20 mål.
Terminliste
På grunn av EM blir det en lengre pause i midten av sesongen.
Allodissus
Allodissus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, kraftig, avlang, blankt svart trebukk. Pronotum og dekkvinger har brede lengdestriper av gule, hårlignende skjell. Antennene er korte og kraftige. pronotum er tønneformet, litt avsmalnende forover. Dekkvingene er jevnbrede med et par opphøyde lengderibber, beina forholdsvis korte.
Utbredelse
Slekten er utbredt på Filippinene.
Alikhan Smailov
Alikhan Asjanuli Smailov (kasakhstansk: Әлихан Асханұлы Смайылов, russisk: Алихан Асханович Смаилов), født 18. desember 1972, er en kasakhstansk politiker som har vært Kasakhstans statsminister siden 11. januar 2022. Han har tidligere vært visestatsminister og finansminister i regjeringen til Askar Mamin. Smailov ble foreslått til ny statsminister av president Qasym-Zjomart Toqajev etter de store demonstrasjonene i Kasakhstan på nyåret 2022 som følge av drastiske økninger i gassprisene. Hans kandidatur ble godkjent av Kasakhstans parlament 11. januar 2022. Smailov tilhører det statsbærende partiet Amanat (som fram til 2022 het Nur Otan). Partiet, som ble stiftet i 1999 av tidligere president Nursultan Nazarbajev, har hatt rent flertall i parlamentet siden valget i 2004.
Biografi
Smailov er født i Almaty (daværende Alma-Ata) i Den kasakhiske sosialistiske sovjetrepublikk i 1972. Han har studert matematikk og har mastergrad i offentlig forvaltning. Fra 1996 til 1998 var han leder for det nasjonale statistikkbyrået i Kasakhstan. I 1998 var han nestleder for landets statlige komite for statistikkanalyse, planlegging og reformer og han fikk også andre ledende verv innen denne sektoren.
Fra 2003 var han viseutenriksminister og fra 2006 til 2007 var han visefinansminister, en post han også hadde fra 2008 til 2009. Fram mot 2015 hadde han også flere ledende posisjoner i forskjellige statsforetak. Fra 11. desember 2015 var han rådgiver for presidenten, før han 18. september 2018 ble utnevnt til finansminister. Han etterfulgte Bakhyt Sultanov som da ble borgermester i hovedstaden Nur-Sultan (daværende Astana).
Statsminister fra 2022
Etter at det brøt ut sterke protester i Kasakhstan på nyåret 2022 ble statsminister Mamin presset til å gå av 5. januar, og Smailov overtok som fungerende statsminister. Den 11. januar godkjente parlamentets underhus («Mazhilis») Smailov som statsminister med 89 av underhusets 107 representanter.
Norsk Barneblad
Norsk Barneblad er et blad for barn på nynorsk. Det kommer per 2017 med 11 nummer i året og er beregnet på barn fra åtte år og oppover.
Bladet ble grunnlagt av Kristen Stalleland i 1887 og ble i begynnelsen kalt Sysvorti (dialektord for svarttrost), men ble omdøpt til Norskt Barneblad i 1891. Svarttrosten er fremdeles i bruk som maskot i bladet. Bladet ble utgitt i Grimstad 1887–1902, i Oslo 1902–64, i Larvik 1964–91, deretter i Oslo. Det utgis av en frittstående stiftelse og bringer variert stoff for barn, bl.a. tegneserier (mest kjent er Smørbukk som siden 1938 har hatt fast plass på baksiden av bladet).
Norsk Barneblad gir også ut juleheftene Juletre, Tuss og Troll og Smørbukk.
Nana Rise-Lynum er redaktør (per 2017). Blant tidligere medarbeidere kan nevnes Inger Hagerup og Aslaug Låstad Lygre. Vidar Lund (Noregs Ungdomslag) er styreleder i Norsk Barneblad. Kristian Fjellanger (Noregs Ungdomslag) er ordfører i rådet for bladet.
Stefan Medina
John Stefan Medina Ramírez (født 14. juni 1992) er en kolombiansk fotballspiller som spiller for den meksikanske klubben CF Monterrey.
Fylkesvei 134 (andre betydninger)
I Norge finnes fylkesvei 134 i de følgende fylkene:
Steinkjersannan kapell
Steinkjersannan kapell var et kapell fra 1888 i Steinkjer kommune, Trøndelag fylke.
Kirken hadde 30 plasser.
Ungdomsasiamesterskapet i friidrett 2015
Ungdomsasiamesterskapet i friidrett 2015 var det første Ungdomsasiamesterskapet i friidrett som ble arrangert. Mesterskapet var for utøvere fra 15 til 17 år.
Det ble konkurrert i til sammen 40 øvelser, 20 for hvert kjønn. Yu Shu Shen fra Kinesisk Taipei var den eneste som vant to individuelle gullmedaljer; han vant 100 og 200 meter for gutter.
Because
«Because» er en sang av The Beatles, utgitt i 1969 på albumet Abbey Road.
Ungdomsasiamesterskapet i friidrett 2015
Medaljetabell
{{legend|#ccccff|Vertslandet er markert i blått|border=solid 1px #AAAAAA}}
Because
Innspillingen av «Because» er bygget opp rundt et vokalarrangement for ni sangere, realisert gjennom at Lennon, McCartney og Harrison sang trestemt i tre opptak lagt på hverandre. Dette gir en rik og tett klang, som sammen med den langsomme melodien gir et inntrykk som kan karakteriseres som drømmeaktig og eterisk. På Anthology 3 finnes en versjon der lyden av alle instrumentene er fjernet, og kun de ni sangstemmene står igjen, som en illustrasjon av The Beatles' virtuose beherskelse av flerstemmig sang.
Det hevdes iblant at denne sangen er egentlig Ludwig van Beethovens «Måneskinnssonaten» spilt baklengs. Selv om dette ikke er helt riktig, var faktisk «Måneskinnssonaten» en viktig inspirasjon for sangens tilblivelse.
«Jeg lå på sofaen hjemme hos oss», har Lennon fortalt, ''«og hørte på at Yoko spilte Beethovens ‘Måneskinnssonaten’ på pianoet. Plutselig sa jeg; ‘kan du spille de akkordene baklengs?’ Det gjorde hun, og jeg skrev ‘Because’ rundt dem. Sangen høres også ut som ‘Måneskinnssonaten’...»''
Det er visse likheter mellom komposisjonene; i akkordstrukturen, i bruken av arpeggio (de enkelte tonene i hver akkord spilles en for en, ikke samtidig), og i det faktum at begge går i tonearten Ciss-moll, men «Because» er ikke «Måneskinnssonaten» spilt baklengs, selv om Lennon selv må ta noe av ansvaret for at denne misforståelsen har oppstått. Det er mer presis å beskrive «Because» som inspirert av «Måneskinnssonaten» spilt baklengs; og da først og fremst akkordprogresjonen.
Lennon uttrykte senere en viss reservasjon i forhold til arrangementet, men både McCartney og Harrison har framhevet «Because» som en av de beste sangene på Abbey Road. Det er også en av de første innspillingene (både når det gjelder Beatles og rock generelt) som benyttet en Moog synthesizer. Harrison hadde blitt eier av en slikt instrument, og jobbet på denne tiden iherdig med å lære seg å beherske det.
Teksten til «Because» er enkel, og samtidig nesten kosmisk:
En coverversjon av «Because» ved sangeren Elliott Smith ble brukt under rulletekstene av filmen American Beauty.
Allé
En allé er en gate eller vei med trær på begge sider. Et eksempel på en allé kan være Bygdøy allé eller Unter den Linden.
Liste over kulturminner i bydel Frogner
Liste over kulturminner i bydel Frogner er en oversikt over fredede og/eller bevaringsverdige bygninger og elementer i bydel Frogner i Oslo. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Sphaenognathus garleppi
Sphaenognathus garleppi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En ganske stor (hannen opptil 52 millimeter), avlange, mørkt metallisk farget hjortebille. Hannen har forstørrede kjever, hos denne arten er de lange, ganske kraftige og pinsett-formede med en tann ved roten ellers fint sagtakkede på innersiden. Pronotum er påfallende hårete på sidene, hårene ullaktige. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er hvelvede med ujevn, læraktig overflate. Beina er nokså lange og tynne, leggene med korte torner. Hunnen er kortere, bredere og mørkere enn hannen, kjevene brede, nærmest økseformede med sagtakket "egg".
Utbredelse
Arten er utbredt langs Andesfjellene fra Venezuela i nord til Bolivia i sør.
Vandresteppefly
Vandresteppefly (Spodoptera exigua) er en sommerfugl som tilhører familien nattfly (Noctuidae). Den har ikke bestander i Norge, men kan av og til komme flyvende inn fra sørøst.
Utseende
Et middelsstort (vingespenn 27 – 31 mm), slankt, mer eller mindre gråspraglete nattfly. Forvingen er forholdsvis smal, med tydelige, bleke eller rødlige, nyre- og ringmerker, ellers stort sett uten tydelige tegninger. Bakvingen er stor og bred, delvis gjennomsiktig, hvit med mørke skjell på årene og langs ytterkanten. Larven er naken, mørkgrønn på ryggen, med bred, svartgrønn sidestripe, lyst gulgrønn på buken.
Levevis
Der arten hører hjemme, forekommer den i ulike slags åpne områder, også på dyrket mark. Larven lever på ulike lave planter, både ville og dyrkede, og kan gjøre betydelig skade i jordbruket på en lang rekke forskjellige avlinger. I Nord-Europa kan den dukke opp nært sagt hvor som helst, men den formerer seg ikke her. Den kan foreta lange vandringer. De fleste nordeuropeiske eksemplarene er funnet i august og september.
Utbredelse
Vandresteppeflyet stammer trolig fra Sørøst-Asia, men i dag er den en kosmopolitt, det vil si at den forekommer over hele verden. Den har faste bestander i tropiske og subtropiske områder i alle verdensdeler, nord til Sør-Europa. I Norge er den bare påtruffet tre ganger: i Siljan i Telemark i 1964, i Arendal i 1996 og i Oslo i 2000.
Deee-Lite
Deee-Lite var en club-/dancemusikkgruppe som ble etablert i New York, USA på 1990-tallet. Gruppens meste kjente single var Groove Is in the Heart, fra debutalbumet World Clique.
Medlemmene i gruppen var:
Fylkesvei 162 (andre betydninger)
I Norge finnes fylkesvei 162 i de følgende fylkene:
Allround-NM på skøyter 1949 for damer
Allround-NM på skøyter 1949 for damer ble avholdt 5. og 6. februar 1949 på Jordal idrettsplass i Oslo. Teknisk arrangør var Oslo Skøiteklub. Norgesmester ble Randi Thorvaldsen, IF Liv.
Proporsjon
Proporsjon er det sammenlignbare størrelsesforholdet mellom ting, eksempelvis størrelser i forhold til mengde, høyde, bredde, antall, nummer, fordeling og så videre.
Proporsjoner i kunst, arkitektur, design o.a.
Alle gjenstander, bilder, byggverk og kropper er satt sammen av enkeltelementer, deler eller størrelser. Størrelsesforholdet mellom delene, altså proporsjonene mellom disse, betyr mye for den visuelle helhetsopplevelsen og inntrykket av samspill mellom de ulike funksjonene i delene. Når man uttrykker at for eksempel en bygning har «gode proporsjoner» menes det at bygningen harmoniserer med omgivelsene, eller at flater og volumer i bygningen passer til hverandre, er vel koordinerte og til sammen virker visuelt tiltalende på tilskueren. Et begrep som på denne måten brukes om forskjellige bygningsformer fra ulike epoker, kan ikke bli entydig uten at man går dypt i estetisk teori.
Utgangspunktet for drøftingen av begrepet kan finnes i aritmetikkens og geometriens historie; dagliglivets praktiske mengdelære og filosofenes videre abstrahering. Menneskene var nødt til å utvikle nummer og system for å ordne sine omgivelser.
Når det gjelder flagg er det strenge regler for hvordan proporsjoner mellom høyde og bredde skal stå i forhold til hverandre. Det norske flagget har 16:22 som proporsjon mellom høyde og bredde.
Proporsjon i matematikk
I matematikken er proporsjon definert som «likhet mellom to tallforhold», uttrykt ved formelen (a:b) = (c:d). For eksempel (22:11) = (4:2). To størrelser er proporsjonale hvis forholdet mellom dem er konstant selv om størrelsene øker.
Når et objekt har en konstant hastighet, er de strekningen som objektet har beveget seg, proporsjonalt med den tiden som er brukt. Hvis objektet dobler farten, dobles også lengden på tilbakelagt strekning.
Proporsjon i strafferetten
Innen strafferetten handler proporsjonalitetsprinsippet om at det skal være et rimelig forhold mellom straffen, gjerningspersonens skyld og forbrytelsens alvorlighetsgrad.
Proporsjonell valgordning
I Norge har vi en proporsjonal valgordning hvor kandidater velges i forhold til antall stemmer de eller deres valgliste får. Dette står i motsetning til det britiske parlamentsvalgsystemet, hvor det er flertallsvalg i enmannskretser.
Organisk syre
En organisk syre er en organisk forbindelse som tidligere har vært et alkohol, men som har reagert med et oksygenatom. Når man snakker om alkoholer innenfor karbonkjemi, menes hydrokarboner med en eller flere OH (hydroksyl)-grupper.
Alkoholet har reagert og dannet en dobbeltbinding til et oksygenatom, og er nå å definere som en organisk syre.
Denne prosessen skjer ofte ved hjelp av små bakterier som kommer til og skaffer seg næring ved å bruke alkoholen.
Har man f.eks en åpnet vinflaske stående lenge nok, vil den etter ganske få dager smake som eddik. Dette på grunn av etanolen som har reagert med oksygen og dannet etansyre.
Etanol    +     oksygen     →     etansyre     +     vann C2H5OH    +     O2          →     CH3COOH      +     H20
Kjennetegnet for organiske syrer er COOH.
Karboksylsyre er en type organisk syre.
.bu
.bu var Burmas reserverte nasjonale toppnivådomene (ccTLD) for Internett.
Historie
BU var tidligere ISO 3166-1 koden for Burma, før navnet på landet ble offisielt endret til Myanmar i 1989. Toppnivådomenet .bu var reservert for Burma, men ble imidlertid aldri tildelt, og landet hadde faktisk intet nasjonalt toppnivådomene før i 1997, da det ble tildelt .mm.
Sten Tolgfors
Sten Sture Tolgfors (født 17. juli 1966 i Forshaga) er en svensk politiker (Moderata samlingspartiet). Han var Sveriges forsvarsminister mellom den 5. september 2007 og den 29. mars 2012, samt Sveriges handelsminister mellom den 24. oktober 2006 og den 12. september 2007.
Ketil Urne
Ketil Urne (ca. 1200) er navnet på det eldste kjente medlem av slekten Urne, som opprinnelig kom fra Sønderjylland, det senere hertugdømmet Slesvig.
Et IC3-togsett i Danmark er oppkalt etter Ketil Urne.
Akutt aksent
Norske eksempler
Á á É é  Í í  Ó ó  Ú ú  Ý ý
Praktisk bruk
På en PC med norsk tastatur skrives tegnet ´ ved å holde AltGr inne og trykke \, og deretter den bokstaven aksenten skal være over (f.eks. e blir é). Ønsker man kun aksenten trykkes mellomromstasten i stedet. På en Mac med norsk tastatur finnes en egen tast for aksent.
Wolfgang Zeller
Wolfgang Friedrich Zeller (født 12. september 1893 i Biesenrode i Tyskland, død 11. januar 1967 i Berlin) var en tysk komponist som komponerte musikken til noen av de tidligste tyske lydfilmene.
Bakgrunn
Wolfgang Friedrich Zeller kom fra Biesenrode i Harzfjellene og var sønn av en puthersk sogneprest. Fra han var åtte år gammel fikk han undervisning i fiolinspill, og allerede i skoleårene begynte han å komponere. Etter sitt Abitur i Potsdam fikk Zeller undervisning av en fiolinvirtuos i München, Felix Berger, og i Berlin undervisning fra komponisten Jean Paul Ertel.
Mellom oktober 1914 og november 1918 var Zeller soldat i første verdenskrig. Han ble skadet og ble deretter vurdert som uegnet for tjeneste ved frontlinjen.
Komponist
Etter krigen, fra 1919, begynte han for alvor å komponere, og frembragte større komposisjoner for orkester og dessuten kammermusikk og lieder. Han livnærte seg som fiolinist, først ved Deutsches Opernhaus, deretter ved Volksbühne i Berlin.
I perioden 1921–1929 var han Volksbühnes «huskomponist», og skrev rundt 80 komposisjoner for ulike teaterforestillinger. Lotte Reiniger laget kulisser for en produksjon ved Volksbühne, og ble kjent med Zeller. Han laget senere musikk til hennes silhuettfilm Geschichte des Prinzen Achmed (1923–1926). Dette var hans første erfaring med å lage musikk til film. Dette var en stumfilm, og Zellers musikk ble fremført av et orkester i kinosalen under fremføring av filmen.
Musikken til Geschichte des Prinzen Achmed var så vellykket at Zeller ble engasjert til å lage musikken til den første helaftens lydfilmen i Tyskland, Walter Ruttmanns Melodie der Welt (1928/1929). Her viste Zeller sin evne til å eksperimentere, med musikk som bakgrunn for dialog, noe som på den tiden var teknisk komplisert å få til.
Etter annen verdenskrig ble Zeller allerede i 1945 første kapellmester for Komödie am Kurfürstendamm og Theater am Kurfürstendamm. Ved siden av dette arbeidet han fortsatt som filmkomponist og skrev musikken til antifascistiske filmer som Ehe im Schatten (1947) og Morituri (1948). Zellers siste arbeid var musikken til dokumentarfilmen Serengeti darf nicht sterben (1959) av Bernhard Grzimek.
Naturreservater i Finland
Naturreservater (finsk: luonnonpuisto) er spesifikke områder i Finland som er opprettet for vitenskapelige formål. Deres primære formål er bevaring som referanseområder i naturlig tilstand, samt forskning. Regelverket for naturreservatene er langt strengere enn for nasjonalparkene. De er som regel stengt for allmenheten, men noen områder har merkede turstier. Naturreservatene administreres av Forststyrelsen.
Liste over naturreservater
Det er i alt 19 naturreservater per 2022, med et samlet areal 1 542 km².
Jussarö naturpark ble opprettet i 1956, men ble i 1989 innlemmet i Ekenäs skjærgårds nasjonalpark.
Andrew Cuomo
Andrew Mark Cuomo (født 6. desember 1957 i New York) er en amerikansk demokratisk politiker. Han var bolig- og byutviklingsminister i Bill Clintons regjering 1997 til 2001. han var guvernør i New York fra 1. januar 2011 til 23. august 2021
Bakgrunn
Hans far, Mario Cuomo, tjenestegjorde først som delstatens statssekretær, senere som viseguvernør, og mellom 1983 og 1994 som guvernør. Andrew Cuomo avla 1979 kandidateksamen ved Fordham University, og i 1982 juristeksamen ved Albany Law School. Han deltok i farens seirende velgkamp i guvernørvalget 1982, og var en periode en av guvernørens medarbeidere.
Cuomo arbeidet noen år som advokat i New York, og grunnla i 1986 (H.E.L.P.).
Regeringsgatan
Regeringsgatan er en gate i bydelen Norrmalm i Stockholm. Gaten er en av Stockholms eldre gater og var tidligere en av de viktigste innfartsveiene nordfra.
Andrew Cuomo
Politisk karriere
Etter fire år som assisterende bolig- og byutviklingsminister ble han i 1997 utnevnt av Bill Clinton som minister, et embete han innehadde til Bill Clintons andre mandatperiode som president endte.
Cuomo var delstaten New Yorks generaladvokat i perioden 2007 til 2010. Hans forgjenger i embetet, daværende guvernør Eliot Spitzer, hadde bedt Cuomo undersøke om republikaneren Joseph Bruno, majoritetslederen i delstatens senat, ahdde misbrukt sin makt da han hadde beordret politiet til å skygge Bruno.
Cuomo tiltrådte embetet som New Yorks guvernør 1. januar 2011. Hans foreldre, kjæreste, samt Cuomos tre døtre overvar innsettelsesseremonien, hvor han hyllet sin forgjenger David Paterson, som hadde tatt over etter Spitzers sexskandale i 2008, for å ha greid seg gjennom den verste stormen. Cuomo mente delstaten New Yorks rykte lå nede, og at han ønsket å gjenopprette det. Av hans forgjengere var republikaneren George Pataki og demokraten Spitzer ikke invitert til seremonien. Han gikk av som guvernør 23. august 2021 på grunn av en rekke anklager om seksuell trakassering.
Personlig liv
Cuomos 13-årige ekteskap med Robert F. Kennedys datter Kerry, endte i seperasjon i 2003, etterfulgt av skilsmisse i 2005. De har tre barn sammen. Cuomo levde så sammen med TV-kokken Sandra Lee; dette forholdet tok slutt i 2019.
Han er bror av journalisten Chris Cuomo.
3. arrondissement
3. arrondissement i Paris ble en del av byen i det 13. og 14. århundre, etter en utvidelse under Karl V. De eldste husene i dag er fra 1600-tallet. Området består hovedsakelig av boliger.
Covid-19-utbruddet tilknyttet Det hvite hus
Covid-19-utbruddet tilknyttet Det hvite hus sikter til en klynge tilfeller i september og oktober 2020 da en rekke personer ved Det hvite hus eller besøkende der testet positivt for SARS-CoV-2, det viruset som forårsaker Covid-19.
Bakgrunn
Den 1. oktober 2020 testet president Donald Trump, hans kone Melania Trump, presserådgiver Hope Hicks, presidentebs kampanlleder Bill Stepien og tidligere rådgiver ved Det hvite hus Kellyanne Conway positiv for koronaviruset.
Samme dag ble det kjent at senatorene Thom Tillis og Mike Lee begge hadde testet positiv, likesom president for University of Notre Dame i Indiana, fader John I. Jenkins. Tre medelemmer av pressekorpset ved Det hvite hus, blant dem Michael D. Shear, testet også positiv.
Den 2. oktober ble president Trump innlagt påt Walter Reed National Military Medical Center.
Også den 2. oktober fle også andre personer som kunne knyttes til Det hvite hus diagnostisert med Covid-19.
13. november ble det kjent at over 130 Secret Service agenter har blitt bedt om å gå i karantene eller å isolere seg, etter å ha fulgt valgkampmøtene Trump avholdt før valget.
Testet negativt
Visepresident Mike Pence og hans hustru Karen, presidentkandidat Joe Biden, Bidens visepresidentkandidat Kamala Harris, Bidens hustru Jill Biden, Attorney General William Barr, og det Trump-nominerte til USAs høyesterett som dommer Amy Coney Barrett testet alle negativt dagen etter at utbruddet var blitt offentlig kjent.
Mange av Trumps familemedlemmer, som Ivanka Trump, Barron Trump, Jared Kushner, Eric Trump og Donald Trump jr. fikk også negative prøvesvar.
Medinah Country Club
Medinah Country Club er en golfbane i den amerikanske delstaten Illinois. Golfklubben ble grunnlagt i 1924 og disponerer et anlegg på 180 hektar, som inkluderer tre mesterskapsbaner. Medinah er best kjent for bane nr. 3, en bane på 6 865 meter som har vært arena for US Open tre ganger (1949, 1975 og 1990) og PGA-mesterskapet to ganger (1999 og 2006). I 2012 ble Ryder Cup arrangert på Medinah.
I tillegg til den berømte nr. 3-banen, har Medinah to andre baner i et 54-hulls anlegg. Alle tre er tegnet av Tom Bendelow.
Jason Day
Jason Day (født 12. november 1987) er en australsk profesjonell golfspiller på PGA-touren.
Day ble profesjonell i 2006, og fikk snart spille på PGA-touren takket være sponsorinvitasjoner. Han klarte cuten i fem av sine seks første turneringer, og i en av disse fikk han en ellevteplass. Likevel klarte han ikke å få spilleretter på PGA-touren for 2007-sesongen gjennom PGAs kvalifiseringsskole, men måtte nøye seg med spill på den mindre lukrative Nationwide Tour. På denne touren vant han Legend Financial Group Classic, og ble den yngste vinner på noen av PGAs tourer noensinne. Han endte høyt nok på pengelisten til å få spillerett på PGA-touren i 2008.
2008 ble en dårlig sesong, der han endte på 127.-plass på pengelisten, og fikk med det kun begrenset spillerett for 2009. Denne sesongen ga en annenplass i Puerto Rico, han klatret til 69.-plass på pengelisten, og han fikk full spillerett i 2010.
Den første seieren på PGA-touren kom i 2010, da han vant HP Byron Nelson Championship. I løpet av sesongen ble det også en delt 10.-plass i PGA Championship.
Hans gode spill i major-turneringer fortsatte i 2011, med annenplasser både i Masters (delt) og US Open.
I 2015 vant Day sin første major-turnering, PGA-mesterskapet, på Whistling Straits i Wisconsin. Senere samme år ble han verdensener for første gang i karrieren, etter å ha vunnet BMW Championship.
William Press
William J. Press var en britisk bryter som deltok i de olympiske leker 1908 i London.
Press vant en olympisk sølvmedalje i bryting fri stil under sommer-OL 1908 i London. Han kom på andreplass i vektklassen bantamvekt etter å ha tapt finalen til amerikanske George Mehnert.
Fylkesvei 167 (andre betydninger)
I Norge finnes fylkesvei 167 i de følgende fylkene:
Bogi Andreasen
Bogi Andreasen (født 1973 i Klaksvík) er en færøysk kulturhusleder og politiker (Ff.).
Andreasen har vært medlem av kommunestyret i Tórshavn siden 2009. Fra 2009 til 2012 var han Tórshavns 1. viseborgermester. Han ble valgt for Tjóðveldi i 2008, men meldte overgang til Fólkaflokkurin i 2011 og ble sittende som viseborgermester ut valgperioden. Deretter ble han gjenvalgt for Fólkaflokkurin. Han har også vært varamedlem av Lagtinget for Fólkaflokkurin.
Etter Føroya Studentaskúli og HF-skeið utdannet han seg til pedagog ved Føroya Læraraskúli. Siden 2014 har han vært koordinator for de kommunale kulturhusene i Tórshavn. Han har tidligere vært leder for det kommunale barne- og ungdomshuset, markedssjef ved kjøpesenteret SMS og ansatt i markedsavdelingen i BankNordik.
Han giftet seg i 1999 med Johanna Joensen fra Klaksvík.
Hans Aall
Hans Jacob Aall (født 20. september 1869 i Arendal, død 6. november 1946 i Oslo) var en norsk bibliotekar og museumsdirektør. Etter å ha tatt det filosofiske kandidatur 1890 gjorde han i noen år tjeneste ved Universitetsbiblioteket. I 1893 var han sekretær for den i Trondheim og hadde deretter en stor andel i grunnleggelsen av Kunstindustrimuseet her. Han tok i 1894 initiativet til grunnleggelsen av Norsk Folkemuseum, som åpnet i 1896. Han var museets leder til han døde i 1946. Først med tittel som konservator og fra 1904 som direktør.
Hans Aall var sønn av Diderich Maria Aall, og sønnesønns sønn av Niels Aall. Se også slekten Aall.
Hyen stadion
Stadion ligger like ved Hyen skole og nyttes som undervisningsarena. Frem til 2012 hadde friidrettsbanen rødstubbdekke, mens fotballbanen var grusbane. Fredag 21. september 2012 åpnet idrettslaget banen med gummidekke på løpebanen og kunstgress på fotballbanen.
Platycolaspis
Platycolaspis er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Chuck Palahniuk
Charles Michael «Chuck» Palahniuk (IPA []) (født 21. februar 1962) er en amerikansk forfatter og freelance journalist bosatt i Portland, Oregon. Han er mest kjent for den prisbelønnede romanen Fight Club, som også har blitt filmatisert av David Fincher. Chuck Palahniuk er en av nåtidens mest populære amerikanske forfattere.
Platycolaspis
Levevis
Hettebladbiller er særlig aktive i varme og solskinn.
Utbredelse
Artene lever i Australia.
Chuck Palahniuk
Biografi
Charles Michael Palahniuk ble født i Pasco, Washington, USA, og er sønn av Carol og Fred Palahniuk. Chuck vokste derimot opp i Burbank, Washington, sammen med familien sin i et mobilt hjem. Etter at foreldrene hans skilte seg, tilbrakte han sammen med sine tre søsken mye av tiden hos sine besteforeldre i en gård i østre deler av Washington.
Palahniuk utdannet seg ved University of Oregons School of Journalism, og tok eksamen i 1986. Samtidig som han studerte, jobbet han for National Public Radios KLCC i Eugene, Oregon. Tilbake i Portland begynte han å jobbe for den lokale avisen som journalist, men sluttet seg etterhvert til Freightliner som mekaniker, et yrke han holdt seg til, inntil han lyktes som forfatter.
Palahniuk begynte å skrive skjønnlitteratur da han nådde midten av tredveårene. Faktisk så sier han selv, at han først begynte å skrive seriøst da han deltok på en del forfatter-workshops, som han egentlig møtte opp på for å skaffe seg nye venner.
Skjønnlitteratur
Utgitt i Amerika, noen av romanene er også utgitt i Norge.
Wilfred Bungei
Wilfred Bungei (født 24. juli 1980) er en kenyansk friidrettsutøver som konkurrerer på 800 meter.
Fylkesvei 148 (andre betydninger)
I Norge finnes fylkesvei 148 i de følgende fylkene:
Wilfred Bungei
Bungei er en av verdens beste 800-meterløpere, og hans personlige rekord er 1.42,34 (satt ved en konkurranse i Rieti i 2002) plasserer ham på femteplass gjennom tidene. Bungei har imidlertid hatt vanskelig for å lykkes i internasjonale mesterskap, og hans beste plasseringer har kommet i gallakonkurranser.
Bungeis gjennombrudd kom i VM for juniorer i 1998, der han endte på andreplass. Andreplass ble det også i hans første mesterskap som senior, som var VM 2001 i Edmonton, der han fikk sølv bak André Bucher. I 2003 endte Bungei på tredjeplass i VM innendørs i Birmingham. Han deltok også i Sommer-OL 2004 i Aten, der han ble nummer fem. I VM 2005 ble det fjerdeplass. Hans første seier i et internasjonalt mesterskap kom i VM innendørs 2006 i Moskva. I VM utendørs 2007 i Osaka ble det femteplass.
Bungei deltok videre i Sommer-OL 2008 i Beijing, der han vant gull på tiden 1.44,65.
B-sidor 95–00
CD 2
All tekst og musikk er skrevet av Joakim Berg utenom «Pojken med hålet i handen», som er skrevet av Joakim Berg (tekst) og Martin Sköld (musikk). «Verkligen» er skrevet av Joakim Berg (tekst) og Kent (musikk).
Personell
Andre personer som har bidratt med instrumenter:
FreeCode
FreeCode AS var et norsk IT-selskap som ble etablert av Geir Isene og Katrine Isene den 1. juli 2004, og videresolgt januar 2012. Selskapet ble erklært konkurs 7. november 2012.
Selskapet baserte seg utelukkende på fri programvare og åpne standarder. FreeCode hadde lokaler i Jeppebygget i Slemdalsveien 70 på Vinderen frem til bygget ble totalskadd i en brann som varte fra 13. til 14. august 2008, og holder i dag til i Nydalen. I februar 2012 overtok ny gruppering kontroll i FreeCode. Ny ledelse kom på plass med Pål Berg som daglig leder, Thor Henning «Totto» Hetland som CTO, Tom Ødegården som ansvarlig for forretningsutvikling og Jan William Haagensen som ny salgs- og markedsjef.
FreeCode var et eksempel på hvordan «man kan tjene penger på noe som er gratis». Ved å benytte frie lisenser på all programvare og kursmatriell som produseres, genererte de trafikk til sine øvrige tjenester, som omfattet:
Utmerkelser
I 2008 vant FreeCode Oslo kommunes Etablererpris, for å ha «lyktes godt i sin etablering, at de fremmer åpen innovasjon og verdideling, samt at firmaet tar et 'samfunnsmessig ansvar med sitt sosiale engasjement'.»
Konkurs
Freecode begjærte oppbud i selskapet i november 2012. Bostyrer er Adv. Jacob S. Bjønness-Jacobsen ved Advokatfirmaet Grette. Konkursboet ble kjøpt opp av Bodøselskapet Seria AS.
Mount Data
Data (engelsk: Mount Data) er et fjell på 2187 meter over havet på øya Luzon i Filippinene. Det ligger i midtre del av Cordillera Central sørøst i Mountain Province, ikke langt fra Halsema Highway og grensen til provinsen Benguet. Nærmeste større by er Baguio City, ca. 50 kilometer i sørlig retning.
Mexico under VM i svømmesport 2013
Mexico deltok under VM i svømmesport 2013 i Barcelona i Spania mellom 19. juli og 4. august 2013.
Mount Data
Data er blant annet kjent for at tre større elver, Agno, Abra og Rio Chico, springer ut i dens fjellsider.
I skogene på fjellet er det blant annet de endemiske og bare herlevende arter Luzon-bredtannrotte (Abditomys latidens) og Luzon-trerotte (Carpomys melanurus). I 1940 ble et område på 33,52 km² rundt fjellet erklært til Mount-Data nasjonalpark.
Mexico under VM i svømmesport 2013
Stuping
Mexico hadde kvalifiserte 13 stupere:
Høydestuping
Mexico var kvalifisert med to høydestupere:
Maratonsvømming
Mexico deltok med seks maratonsvømmere:
40px Svømming
Meksikanske svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):
Synkronsvømming
Mexico deltok med 13 kvalifiserte synkronsvømming.
Prefektur (Kina)
Et prefektur i Folkerepublikken Kina er i generell forstand navn på en gruppe sekundære administrative enheter: byer på prefekturnivå, «rent» prefektur, og autonomt prefektur og – til tross for navnet – liga (som er betegnelsen på et prefektur i Indre Mongolia).
I snever forstand er et prefektur det som ovenfor er kalt et «rent» prefektur, det vil si en enhet som bare heter prefektur, og ikke prefektur som er kvalifisert som by eller som autonom.
Prefekturer
Prefekturer (地区, dìqū) er regjert av administrative byråer (行政公署, xíngzhènggōngshǔ), ledet av en byråsjef (行政首长 xíngzhèngshǒuzhǎng) utnevnt av provinsen. For ikke lenge siden var de flest sekundære administrative enheter i Kina slike prefekturer, men siden 1982 er de aller fleste blitt erstattet med de enheter som kalles byer på prefekturnivå. Denne tendensen er fremdeles vedvarende. Det er nå (2006) bare 17 gjenværende rene prefekturer i Folkerepublikken Kina, for det meste i Xinjiang og i Tibet, og tre ligaer, i Indre Mongolia.
Elvran kapell
Elvran kapell er en langkirke fra 1893 i Stjørdal kommune (i den tidligere Lånke kommune), Trøndelag fylke.
Byggverket er i tre og har 150 plasser.
Johanne Plesner
Johanne Cathrine Plesner, gift Johanne Ibsen og senere Johanne Paus (født 1770, død 1847) var farmor til dikteren Henrik Ibsen. Hun var først gift med skipperen Henrik Ibsen (1765–1797), men etter at hun ble enke da Ibsen omkom i et forlis, giftet hun seg på nytt med skipsreder og proprietær Ole Paus. Johanne Plesner ble født inn i en slektskrets, det såkalte patrisiatet, som på 1700-tallet dominerte havnebyen Skien. Hun datter av Knud Plesner (1731–1789) og Maria Kall (1741–1786). Hennes søster Maria Plesner var gift med eidsvollsmannen Didrich von Cappelen.
Johanne Cathrine var mor til Knud Ibsen (fra første ekteskap). Med sin andre mann fikk hun 5 sønner og 4 døtre, blant dem byfogd og stortingsrepresentant Christian Cornelius Paus, skipsreder og bankdirektør Christopher Blom Paus, fogd og advokat Henrik Johan Paus, Marie Martine og Christine Pernille Paus. Blant etterkommerne hennes finner man Henrik Ibsen, visesanger Ole Paus, og godseier og pavelig kammerherre Christopher Tostrup Paus.
I fjernsynsserien En udødelig mann fra 2006 ble hun spilt av Lise Fjeldstad.
VM i friidrett innendørs 2018 – 60 meter hekk kvinner
60 meter hekk for kvinner under VM i friidrett innendørs 2018 ble arrangert 2. og 3. mars 2018.
Forsøksheat
Forsøkeheatene startet 2. Mars klokken 18:05.
Semifinaler
Semifinalene startet 3. mars klokken 18:05.
Finale
Finalen startet den 3. mars klokken 20:55.
Monica Dalen
Monica Anne Dalen (født 23. februar 1945 ) er en norsk professor. Hun arbeider ved Institutt for spesialpedagogikk ved Universitetet i Oslo.
Adopsjon
Dalen har gitt ut en flere bøker innen forskning og spesialpedagogikk. Hun er mest kjent for sine studier på adopsjon, og disputerte på teamet utenlandsadopterte barns tilpasning i Norge i 1992. I 1997 gav hun ut heftet, Adopsjonsfamilien : informasjon og veiledning til adoptivforeldre. I 1999 fulgte hun opp emnet med boken ''Hvem er jeg? : adopsjon, identitet, etnisitet'', en bok hun skrev sammen med Barbro Sætersdal.
Dina Asher-Smith
Dina Asher-Smith (født 4. desember 1995 i Orpington i Kent) er en engelsk friidrettsutøver som konkurrerer i sprintløp. Hun har gull og sølv fra VM 2019 og tre EM-gull fra 2016 og 2018 som fremste internasjonale meritter, og dessuten sølv på 60 meter fra EM innendørs 2015 og VM-gull for juniorer på 100 meter fra 2014. Hun er siden 2015 britisk rekordholder på 100 meter og 200 meter.
Monica Dalen
Adopsjon
Den 21. juni 2001 var Dalen med i NRK-programmet Schrödingers katt på temaet hvordan utenlandske adoptivbarn finner seg til rette i Norge.
Dina Asher-Smith
Idrettskarriere
Asher-Smith vant flere lokale løp i 2007-2008, i U13-klassen, bl.a. i Kent Young Athletes' League og UKA Young Athletes League. I 2009 satte hun verdensledende tid for 13-åringer, da hun løp 300 meter på 39,16 sekunder ved Tonbridge Avril Bowring Open, denne rekorden står fortsatt pr 2015. Hun senket sin peronlige rekord på 100 meter med nesten ett sekund i 2009, til 12,10 sekunder, da hun vant det engelske U15-mesterskapet i august. Hun senket også sin personlige rekord på 200 meter med over halvannet sekund, til 24,83 sekunder i samme mesterskap.
I 2010 ble hun igjen engelsk U15-mester på 100 meter (12,00) og 200 meter (24,77 med 2,2 m/s medvind). Hun vant også begge disse distansene ved Kent County Championships. Innendørs vant hun 60 meter ved SEAA Championships og Kent Indoor Championships.
Monica Dalen
Bibliografi
Oversikt over av Dalens utgivelser fra bokkilden
Dina Asher-Smith
Idrettskarriere
Hun startet 2012 med en 2.-plass på 60 meter ved Crystal Palace Indoor 60m Open. Hun vant 60 meter og 200 meter innendørs ved SEAA Championships, og hun vant det engelske U17-mesterskapet. på både 60 meter og 200 meter. I tillegg vant hun 60 meter innendørs ved South of England AA Championships. Utendørs vant hun 100 og 200 meter i U17-klassen ved det engelske mesterskapet i august. Hun deltok også ved det engelske U20-mesterskapet, der hun kom på 2.-plass på 100 meter med tiden 11,57, og samme plass på 200 meter med tiden 23,57. I juli deltok hun ved junior-VM i friidrett 2012 i Barcelona, der hun kom på 7.-plass i finalen. Hun satte der ny personlig rekord med tiden 23,50, og hennes lagvenninne Desiree Henry kom på 4.-plass.
Hun startet innendørssesongen 2014 med seier på 60 meter ved både Metaswitch Games, South of England AA Championships og London U20/Senior Games. Ved det britiske mesterskapet innendørs i februar kom hun på 2.-plass på 60 meter, kun slått av Asha Philip. Asher-Smith satte ny personlig rekord i finalen, med 7,25 sekunder. Hun vant 200 meter i dette mesterskapet, med tiden 23,20.
I begynnelsen av mars deltok hun ved det engelske U15/U17/U20-mesterskapet, der hun vant både 60 meter og 200 meter. Ved det engelske U20-mesterskapet i juni vant hun 200 meter med tiden 22,74 og 100 meter med tiden 11,11, men her var det for mye medvind (3,0 m/s) til at resultatet teller som personlig rekord. Tiden hennes på 200 meter var ny personlig rekord. Ved junior-VM i friidrett 2014 i juli vant hun 100 meter, med tiden 11,23. Hun deltok også ved EM i friidrett 2014 i Zürich, der hun løp 200 meter. Hun kvalifiserte seg til finalen, etter å ha løpt på ny personlig rekord i innledningsheatet, med 22,65 sekunder, som hun senket til 22,61 i semifinalen. I finalen slo hun opp strekken sin bak låret, og måtte bryte. Dafne Schippers vant denne øvelsen, foran Asher-Smiths lagvenninne Jodie Williams.
Også 2015 åpnet hun med seier på 60 meter innendørs, ved Metaswitch Games. Den 31. januar vant hun et IAAF Indoor Permit Meeting i Karlsruhe, med tiden 7,12, før hun vant det britiske mesterskapet innendørs i Sheffield, med tiden 7,15. Hun ble tatt ut til å representere Storbritannia på 60 meter ved EM i friidrett innendørs 2015 i Praha. Her satte hun ny personlig rekord i innledningsheatet, med 7,10 sekunder, som var nest beste tid av alle. Denne tiden gjentok hun i semifinalen, men i finalen tangerte hun den britiske rekorden med tiden 7,08, og kom på 2.-plass bak Dafne Schippers.
Den 24. mai 2015 brøt hun Montell Douglas' britiske rekord på 100 meter, da hun løp på 11,02 ved World Challenge Meeting i Hengelo i Nederland, 19 år gammel. Ved Diamond League-stevnet Birmingham Grand Prix i juni kom hun på 3.-plass på 200 meter på ny personlig rekord 22,30. Under lag-EM i Tsjeboksary var hun del av det britiske stafettlaget på 4 × 100 meter som ble nummer 6. Hun løp 100 meter under det britiske mesterskapet, og vant gull der med tiden 11,08. I juli deltok hun i to Diamond League-stevner, og fikk 4.-plass på 200 meter i Monaco og igjen 4.-plass på 100 meter i London Anniversary Games.
Under VM i Beijing 2015 deltok hun på 200 meter, og satte personlig rekord i heat, semifinale og finale. Hun tok en 5.-plass i finalen med 22,07, som var ny britisk rekord, og ett tidels sekund fra medalje. Hun ble dermed tatt ut til finalen på 4 × 100 meter stafett dagen etter, hvor Storbritannia ble nummer fire på nok en ny britisk rekord, 42,10.
I 2016 begynte Asher-Smith med en travel innendørssesong, med seier i Lee Valley London Games på 60 meter med 7,22, 3.-plass i Karlsruhes 60 meter med 7,11, og sølv i det britiske mesterskapet på 60 meter med 7,15 som høydepunkter. Hun ble tatt ut til innendørs-VM 2016, hvor hun ble nummer 2 i både heat og semifinale, men trakk seg før finalen med en lårskade.
Fram mot OL i Rio de Janeiro deltok Asher-Smith på både 100 og 200 meter. Hun begynte utendørssesongen den 29. mai 2016 med seier på 100 meter under et stevne i Gavardo, Italia, og deltok i flere Diamond League-stevner med seier på 200 meter i Stockholm under DN-Galan som beste resultat. Hun ble britisk mester og europamester på 200 meter, men tidene var ikke like sterke som forrige sesong, og under OL i Rio måtte hun ta til takke med 5.-plass på tiden 22,31. Hun var også en viktig del av det britiske stafettlaget som vant sølv i EM og bronse i OL på 4 × 100 meter stafett, og flyttet nasjonsrekorden til 41,77 ved slutten av sesongen.
I 2018 vant Asher-Smith EM-gull på 100 meter og 200 meter, og ble kårets til årets kvinnelige friidrettsutøver i Europa.
Under VM i friidrett 2019 i Doha tok Asher-Smith sølv på 100 m med ny britisk rekord 10,83. På 200 m tok hun gull og senket den britiske rekorden med ett hundredel til 21,88.
Asher-Smith tok bronse for Storbritannia på 4 × 100 meter stafett under Sommer-OL 2020 i Tokyo.
Storhoggfossen
Storhoggfossen er en foss i Suldal kommune i Rogaland. Den ligger i elva Ulla ved bygda Jøsenfjorden. Den har en total fallhøyde på 8 meter over en elvestrekning på 90 meter. Etter Ulla-Førre-utbyggingen på 1970-tallet er vannføringen i fossen sterkt redusert.
I 1988 ble det bygget en laksetrapp i Storhoggfossen.
En del eldre lister over de høyeste fossene i Norge har med Storhoggfossen i Ulla, oppgitt med en fallhøyde på 210 meter. Andre lister oppgir Storefoss, med samme fallhøyde. Ifølge NVE må begge deler være feil. Muligens skyldes feilen en forveksling mellom flere fosser: Storhoggfossen, Storefoss mellom Sandsavatnet og Ulla samt fossen i Fossajuvet i Ulladalen. Den høye fossen i Fossajuvet eksisterer ikke lenger, etter Ulla-Førre-reguleringen.
Liste over Discovery Channel Pro Cycling Teams proffseire
Nedenfor følger en liste over store proffseire av sykkellaget som gikk under navnene Subaru-Montgomery (1992–1994), Montgomery-Bell (1995), U.S. Postal Service (1996–2004) og Discovery Channel (2005–2007).
Nordmarka (andre betydninger)
Nordmarka har flere betydninger:
Grå barkmåler
Utseende
En middelsstor (vingespenn 30 – 40 mm), middels kraftig, gråspraglete måler. Hannen har trådformede antenner. Vingene er lyst grå med små, mørkere flekker. Forvingen har som oftest tre mer eller mindre tydelige, buede, mørke tverrbånd. Det midterste av disse kan være ganske bredt, de to andre er smale. Bakvingen har ett slikt tverrbånd. Det finnes også en mørk (melanistisk) fargevariant. Larven er lang og slank, naken, brungul med mørkere lengdestriper.
Levevis
Denne arten lever i løvskog, hager og parker. Larvene kan finnes på en rekke ulike busker, blant andre hagtorn, slåpetorn, bergflette, liguster og klematis. De voksne sommerfuglene flyr om natten i juli – august og kommer gjerne til lys.
Utbredelse
Arten finnes i Nord-Afrika, Europa og de vestlige delene av Asia. I Norge ble den først registrert ved Kristiansand i 1999 og den er foreløpig bare funnet i Aust-Agder og Vest-Agder. Denne arten kan lett forveksles med flere andre, vanligere arter og det er mulig at den i noen grad har blitt oversett.
Gitanas Nausėda
Nausėda ble innsatt i presidentembetet 12. juli 2019.
Oh! Darling
'''«Oh! Darling»' er en sang av The Beatles som ble utgitt i 1969 på albumet Abbey Road''. Sangen er skrevet av Paul McCartney, men kreditert på vanlig vis Lennon/McCartney.
John Slim
John Percival Slim (født 1885 i Wednesbury, West Midlands, død 14. mars 1966) var en britisk bryter som deltok i de olympiske leker 1908 i London.
Slim vant en olympisk sølvmedalje i bryting fri stil under Sommer-OL 1908 i London. Han kom på andreplass i vektklassen fjærvekt etter å ha tapt finalen til amerikanske George Dole.
Oh! Darling
Sangen er kanskje McCartneys sterkeste vokalpresasjon både før og etter The Beatles, skjønt «Helter Skelter» og Golden Slumbers viser noe av det samme. Opptakene til sangen ble gjort tidlig om morgenen hvor stemmen var på sitt mest rustne. Det er sakte og tung blues med progresjon til taktomslaget. Sangen er bygget en klassisk modell med to vers og overgangsvers, gjentagelse av samme modell, og som en kuriositet finnes det ingen ‘intro’ eller ‘outro.’
Sangens innhold omhandler det klassiske temaet hjerte-smerte, om forhold som brytes og hvor den ene part som ber den andre om å ikke forlate forholdet. Arbeidstittelen på «Oh! Darling» var «I'll Never Do You No Harm» hvilket kommer fram fra første vers:
Paul McCartney spilte bass, førstegitar, overdubbing på piano og tamborine, mens John Lennon spilte piano, George Harrison spilte også førstegitar og hadde Ringo Starr på trommer. McCartney sang førstestemmen, og Lennon og Harrison hadde andrestemmene.
Per-Kaare Holdal
Per-Kaare Holdal er født på Holdal, Borge i Lofoten 16. august 1954. Per-Kaare Holdal er samfunnsengasjert og har gjort en stor innsats blant annet i trafikksikkerhetsarbeid og for miljøet.